**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ**

1. **Անհրաժեշտությունը**

ՀՀ կառավարության «Հայաստանի Հանրապետության 2021 թվականի պետական բյուջեի մասին» օրենքում և Հայաստանի Հանրապետության կառավարության 2020 թվականի դեկտեմբերի 30-ի N2215-Ն որոշման մեջ փոփոխություններ և լրացումներ կատարելու մասին» որոշման նախագծի ընդունումը պայմանավորված է ՀՀ 2021 թվականի պետական բյուջեի 1049 «Ճանապարհային ցանցի բարելավում» ծրագրով նախատեսված միջոցառումների ֆինանսական միջոցների վերաբաշխման անհրաժեշտությամբ։

1. **Ընթացիկ վիճակը և խնդիրները**

«Գնումների մասին» օրենքի (այսուհետ՝ Օրենք) 15-րդ հոդվածի 4-րդ մասի համաձայն՝ շինարարական աշխատանքների գնման համար ֆինանսական միջոցներ նախատեսվում են սահմանված կարգով հաստատված և փորձաքննություն անցած նախագծային փաստաթղթերի հիման վրա: Առանց նախագծային փաստաթղթերի առկայության շինարարական աշխատանքների գնման համար ֆինանսական միջոցներ նախատեսվել չեն կարող, եթե օրենքով կամ համայնքի ավագանու որոշմամբ այլ բան նախատեսված չէ:

Վերոնշյալով պայմանավորված ՀՀ 2021 թվականի պետական բյուջեով նախատեսված «Պետական նշանակության ավտոճանապարհների հիմնանորոգում» միջոցառման շրջանակում 2021 թվականի հիմնանորոգման ենթակա օբյեկտների համար անհրաժեշտ է ձեռք բերել նախագծանախահաշվային փաստաթղթեր։

Հիշյալի շրջանակներում ՀՀ տարածքային կառավարման և ենթակառվուցվածքների նախարարության կողմից Օրենքի 15-րդ հոդվածի 6-րդ մասի համաձայն նախագծանախահաշվային փաստաթղթերի ձեռքբերման համար՝ առանց ֆինանսական միջոցներ նախատեսելու «Ճաննախագիծ» ինստիտուտ ՍՊԸ-ի և «Արցախճան» ինստիտուտ ՓԲԸ-ի հետ կնքվել են պայմանագրեր՝ համապատասխանաբար ՏԿԵՆ-ՀԲՄԽԾՁԲ-2021/1Ն-1 և ՏԿԵՆ-ՀԲՄԽԾՁԲ-2021/1Ն-2 ծածկագրերով (տեղեկանքը կցվում է)։

Հաշվարկ հիմնավորումները կազմվել են ղեկավարվելով` ՀՀ կառավարության 23.06.2011թ. N 879-Ն որոշումով, ՀՀ քաղաքաշինության նախարարի 14.01.2008թ. N 09-Ն և 15.02.2008թ. N 19-Ն հրամաններով:

Ինչպես նաև պայմանավորված ՀՀ 2021 թվականի պետական բյուջեով նախատեսված «Տրանսպորտային օբյեկտների հիմնանորոգում» միջոցառման շրջանակում 2021 թվականի հիմնանորոգման ենթակա թվով 18 հատ տրանսպորտային օբյեկտների համար անհրաժեշտ է ձեռք բերել նախագծանախահաշվային փաստաթղթեր։

Հիշյալի շրջանակներում ՀՀ տարածքային կառավարման և ենթակառվուցվածքների նախարարության կողմից Օրենքի 15-րդ հոդվածի 6-րդ մասի համաձայն նախագծանախահաշվային փաստաթղթերի ձեռքբերման համար՝ առանց ֆինանսական միջոցներ նախատեսելու կնքվել են պայմանագրեր (տեղեկանքը կցվում է)։

Առաջարկում ենք թվով 2 հատ՝ N ՏԿԵՆ-ՀԲՄԽԾՁԲ-2021/2Ն-1 և N ՏԿԵՆ-ՀԲՄԽԾՁԲ-2021/2Ն-2 ծածկագրով պետական գնման պայմանագրերի մասով ֆինանսական միջոցներ նախատեսելու համար ՀՀ կառավարության որոշման նախագիծը լրամշակել և խմբավորել՝ ներառելով նաև N ՏԿԵՆ-ՀԲՄԽԾՁԲ-2021/3Ն-1, N ՏԿԵՆ-ՀԲՄԽԾՁԲ-2021/3Ն-2 և N ՏԿԵՆ-ՀԲՄԽԾՁԲ-2021/5Ն ծածկագրով պետական գնման պայմանագրերի համար անհրաժեշտ ֆինանսական միջոցների նախատեսումը:

*Նախագծին կից ներկայացված հաշվարկ-հիմնավորումները կազմվել են ղեկավարվելով` ՀՀ կառավարության 23.06.2011թ. N 879-Ն որոշումով, ՀՀ քաղաքաշինության նախարարի 14.01.2008թ. N 09-Ն և 15.02.2008թ. N 19-Ն հրամաններով:*

*Ընդ որում, շինարարության արժեքը գնահատելու ընթացքում հաշվի են առնվում ՀՀ քաղաքաշինության նախարարի 14.01.2008թ. N 09-Ն հրամանով հաստատված շինարարական աշխատանքների տեսակների արժեքի խոշորացված ցուցանիշների ժողովածուի I հատորի 6-րդ բաժնում նշված ճանապարհաշինական աշխատանքների արժեքի խոշորացված ցուցանիշները (ՇԱԽՑ), ինչպես նաև հաշվի են առնվում ճանապարհների հիմնանորոգման կամ վերականգնման ենթակա օբյեկտների առանձանահատկությունները, դրանց առկա վիճակը, տեղանքի իրադրությունը, ճանապարհահատվածների կարգերը, լայնությունները, անվատանգ երթևեկություն ապահովելու առանձնահատկությունները և այլն, որոնք և հիմք են հանդիսանում ճանապարհաշինական ծրագրերի, նախագծերի մշակման համար անհրաժեշտ ֆինանսական միջոցների հաշվարկային չափի (կանխատեսումների) որոշման, ինչպես նաև գոյություն ունեցող կառույցների նախնական գնահատման համար:*

1. **Կարգավորման** **նպատակը** **և** **բնույթը**

Նախագծի ընդունման նպատակն է՝ մինչև 2021 թվականով նախատեսված հիմնանորոգման ենթակա օբյեկտների շինարարության գործընթացը սկսելը ունենալ դրանց նախագծանախահաշվային փաստաթղթերը, որը կապահովի 2021 թվականով նախատեսված աշխատանքների բնականոն ընթացքը։

Նախագծով առաջարկվում է նախագծանախահաշվային փաստաթղթերի ձեռքբերման համար անհրաժեշտ գումարից 135,240.0 հազ. դրամը ֆինանսավորել «Պետական նշանակության ավտոճանապարհների հիմնանորոգում» միջոցառման համար 2021թ.-ին նախատեսված միջոցներից։

Նախագծի ընդունման նպատակն է նաև մինչև 2021 թվականով նախատեսված հիմնանորոգման ենթակա տրանսպորտային օբյեկտների շինարարության գործընթացը սկսելը ունենալ դրանց նախագծանախահաշվային փաստաթղթերը, որը կապահովի 2021 թվականով նախատեսված աշխատանքների բնականոն ընթացքը։

Նախագծով առաջարկվում է նախագծանախահաշվային փաստաթղթերի ձեռքբերման համար անհրաժեշտ գումարից 30,494.4 հազ. դրամը ֆինանսավորել «Տրանսպորտային օբյեկտների հիմնանորոգում» միջոցառման համար 2021 թվականին նախատեսված միջոցներից։

1. **Նախագծի** **մշակման** **գործընթացում** **ներգրաված** **ինստիտուտները** **և** **անձինք**

Նախագիծը մշակվել է ՀՀ տարածքային կառավարման և ենթակառուցվածքների նախարարության կողմից:

1. **Ակնկալվող արդյունքները**

Նախագծի ընդունմամբ կապահովի 2021 թվականի համար նախատեսնված հիմնանորոգման ենթակա միջպետական, հանրապետական և տեղական նշանակության ավտոմոբիլային ճանապարհների, ինչպես նաև տրանսպորտային օբյեկտների նախագծանախահաշվային փաստաթղթերի ձեռքբերումը, որը կապահովի 2021 թվականի համար պլանավորված աշխատանքների անընդհատությունը։

1. **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Նախագծի ընդունումը ՀՀ 2021 թվականի պետական բյուջեի տարեկան եկամուտների և ծախսերի փոփոխությունների չի հանգեցնում, ինչպես նաև լրացուցիչ ֆինանսական միջոցների անհրաժեշտություն չի առաջացնում: